ועדת הכספים, כנסת 19, פרוטוקול מספר 440, 2014-11-05 10:45

ניסן סלומינסקי: אנחנו עוברים לנושא האחרון: תיקון תקנון הבורסה: מחיר מזערי של מניה ושינוי תנאי נייר ערך המיר.

ניסן סלומינסקי: בבקשה.

<מירב לשם: מירב לשם, מהבורסה לניירות ערך.

<מירב לשם: מדובר בתיקון שהוא בהמלצת רשות ניירות ערך.

<מירב לשם: אנחנו מבקשים לעגן בתקנון הבורסה את ההנחיות הזמניות שהיו בתוקף בשנתיים האחרונות בעניין מחיר מזערי.

<מירב לשם: התקנות האלה באופן עקרוני, מיועדות להגדיר את הנזילות לאורך זמן ולשפר את תקינות המסחר במניות האלה.

<מירב לשם: אני יכולה לתת שתי דוגמאות שיסברו את האוזן: הראשונה, כללי המסחר שלנו שהמחיר המינימלי למסחר הוא 1 אגורה.

<מירב לשם: יש מניות שהשווי הכלכלי שלהן הוא פחות מ-1 אגורה.

<מירב לשם: ברגע שהמחיר הוא פחות מ-1 אגורה, אין טעם לסחור בנייר.

אראל מרגלית: חייבים להגן על המשקיעים.

אראל מרגלית: זה בלוף.

<מירב לשם: אני יכולה לתת היבט נוסף של זה.

<מירב לשם: ככל שהמחיר נמוך יותר, השינוי במדרגות השער הן יותר גדולות, וזה גם פוגע בתקינות המסחר.

<מירב לשם: אם השווי הוא נמוך מאוד, השינוי הוא מאוד גבוה.

<מירב לשם: מכל הטעמים האלה, ברגע שהמניה מגיעה לשווי של פחות מ-1 אגורה, משנים את המסחר.

יצחק כהן: למה לא לדולר?

<מירב לשם: ברגע שמניה מגיעה לשווי של 1 אגורה, המסחר מושעה.

<מירב לשם: הוראות התקנון מסמיכות אותנו בהנחיות כללים לגבי התנאים לרישום למסחר.

<מירב לשם: שם קבענו שרישום למסחר ששווי המניה יהיה לפחות 30 אגורות, כדי שלא יהיה מצב שנייר נרשם וישר אנחנו צריכים להשעות אותו.

<מירב לשם: גם יש כללי שימור.

<מירב לשם: הכול בהתאמה.

יצחק כהן: היו הוראות זמניות שנתיים, והכול בסדר?

<מירב לשם: כן.

יצחק כהן: אדוני היושב-ראש, אני ממליץ לאשר.

ניסן סלומינסקי: שאלות?

ניסן סלומינסקי: מאחר שזה תיקון לתקנון הבורסה, לא צריך להקריא.

ניסן סלומינסקי: תיקון תקנון הבורסה: מחיר מזערי של מניה ושינוי תנאי נייר ערך המיר.

ניסן סלומינסקי: אני מציע לקבל את תיקון התקנון.

ניסן סלומינסקי: מי בעד – ירים את ידו.

ניסן סלומינסקי: הצבעה בעד – פה אחד אושר.

ניסן סלומינסקי: אושר פה אחד.

ניסן סלומינסקי: תודה רבה, הישיבה נעולה.